text: Borgerlig alliance - uden konservative
  07 oktober 2013 kl. 10.54
  Der er uenighed i den borgerlige lejr i Region Syddanmark op til regionsrådsvalget om seks uger. Ved middagstid underskrev alle borgerlige partier undtagen Konservative en aftale om valgforbund.
  Venstre, Liberal Alliance og Dansk Folkeparti mødtes ved middagstid i Middelfart for at underskrive aftalen.
  Den betyder, at de forpligter sig til at pege på, at en ny regionsrådsformand skal komme fra et af de tre partier.
  Men de konservative har ønsket at stå udenfor aftalen. De vil frit kunne foreslå deres egen spidskandidat, Lasse Krull, som ny formand for Region Syddanmark.
  